als_Latn dik_Latn sag_Latn
Çështje të rëndësishme janë diskutuar në disa takime që ministri i Punëve të Brendshme Skender Hyseni është duke zhvilluar në Itali.
Përmes një komunikate për media, kjo ministri tregon se Hyseni është takuar me homologun e tij në Itali, Angelino Alfano.
Mes dy ministrave është trajtuar terrorizmi global dhe ekstremizmi i dhunshëm, ku në këtë pikë u dakordua që Kosova dhe Italia të bashkëpunojnë ngushtë në përpalljen dhe luftimin e këtyre të ligave që tejkalojnë kufijtë nacional të shteteve veç e veç.
Po ashtu në hollësi është biseduar edhe për krimin e organizuar ndërkombëtar dhe masat dhe veprimet që duhet bërë për luftimin efikas të tij.
“Koordinimi ndërkombëtar dhe këmbimi i informatave është thelbësor në këtë plan”, është thënë në këtë takim, ku ndër të tjera thuhet se të jenë pajtuar që Italia dhe Kosova të bashkëpunojnë ngushtë në luftimin e krimit.
Të gjitha çështjet e biseduara po bëhen për interesin e ndërsjellë të të dyja shteteve, në funksion të forcimit të mëtejmë të marrëdhënieve bilaterale Kosovë-Itali.
Në komunikatën e ministrisë thuhet se ministri i Punëve të Brendshme i Kosovës, Skender Hyseni ka shprehur falënderimin e tij për përkrahjen e vazhdueshme që Italia i ka dhënë Kosovës në të gjitha rrafshet e shtet-ndërtimit.
Përpos kësaj në takimin e ministrave nuk është lënë pa u përmendur edhe çështja e migrimit ilegalë të shtetasve kosovarë drejt zonës Shengen.
Ministri Hyseni ka thënë në këtë pikë se Kosova nuk duhet të mbetet vendi i vetëm i izoluar në Ballkan dhe liberalizimi i shpejtë i vizave është në dobi të qytetarëve të Republikës së Kosovës dhe shteteve të Bashkimit Evropian, të cilat po përballen me fluks të madh të migrimit të kosovarëve.
Qeveria e Republikës së Kosovës në anën tjetër, siç ka thënë Hyseni në këtë takim do të adresojë në afat të gjatë shkaqet e migrimit ilegal.
Për marrëdhëniet e afërta midis Italisë dhe Kosovës, ka folur edhe ministri i Brendshëm i Italisë Angelino Alfano, i cili ka theksuar gatishmërinë e tij dhe të Italisë për të bashkëpunuar edhe më tutje në çështje tjera me interes të veçantë, sikurse është terrorizmi global dhe ekstremizmi i dhunshëm.
Pos kësaj ministri Hyseni thuhet se ka kërkuar përkrahjen e mëtejme të Italisë edhe sa i përket anëtarësimit të Kosovës në Interpol dhe avancimit të bashkëpunimit me Europol-in, si dy mekanizma të rëndësishëm ndërkombëtarë të bashkëpunimit policor.
Hyseni ka thënë se Kosova duhet të anëtarësohet në këta mekanizma sa më shpejtë, sepse kjo i kontribuon paqes dhe sigurisë në vend dhe rajon, u tha mes tjerash ne takimin e sotëm të dy ministrave në Romë./KosovaPress/
...lajmi i plotë është në sistemin me parapagim.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Përpjekja e privatizimit të qendrës së skive në Brezovicë ka shkaktuar reagime të shumta në...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
Shkrimtari turk Orhan Pamuk ka marrë çmimin Aydin Dogan, me vlerësimin se është një nga...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn